Vígszínház hírlevél

# Egy gyilkosság mellékszálai bemutató a Házi Színpadon
Hommage a gyász és az igazságkeresés mélyrétegeiről „A gyilkosságnak csak látszólag következménye a halál” ̶ tanította Reb Taub ̶ , „hiszen az maga a befejezetlenség. Egy gyilkosság sosincs lezárva.” A Halotti pompa egyik versének kezdő sorai rengeteg mindent elárulnak arról a kálváriáról, amelyet 2000 karácsonyától kezdve, a szülei elleni brutális rablótámadás kapcsán Borbély Szilárd bejárt. Az előadás – ahogy az eredeti prózai mű is – izgalmasan vegyíti a dokumentumdráma, a líra és az esszé elemeit. A nézők egyszerre lehetnek tanúi a nyomozásnak és a belső utazásnak, amely során Borbély Szilárd megpróbálja megérteni és elfogadni azt, ami a szüleivel történt. Az Egy gyilkosság mellékszálai a rendező Seress Zoltán, valamint Szántó Balázs szereplésével október 7-től látható a Vígszínház Házi Színpadán. Az előadást 18 éven felüli nézőinknek ajánljuk! További információk az előadásról: https://vigszinhaz.hu/hu/hirek/egy-gyilkossag-mellekszalai-a-vigszinhaz-hazi-szinpadan
Borbély Szilárd ## Egy gyilkosság mellékszálai Rendező: Seress Zoltán Az Egy gyilkosság mellékszálai harmincöt-negyven perces olvasmány. Pontosan annyi idő, mint amennyit állítólag S.Attila vagy B. Sándor őrködött kint az utcán, amennyi időt az elkövetők bent töltöttek. Csak sejtjük, ki ölt és ki volt …
Műsorváltozás – Hegedűs D. Géza térdműtéten esett át Sajnálattal tájékoztatjuk Nézőinket, hogy Hegedűs D. Géza egy térdműtét miatt előreláthatólag 2025. december végéig nem áll színpadra. A Vígszínház teljes társulata gyors gyógyulást kíván neki, bízunk benne, hogy mihamarabb újra velünk lesz, nagyon várjuk vissza! A meghirdetett műsorunkban az alábbi változások várhatók: A Madame Tartuffe bemutatónkat szeptember 28-án tartottuk, Pernelle úr szerepét Kőszegi Ákos vette át. A nagy Gatsby című előadásunkba Hirtling István állt be október 1-től Meyer Wolfsheim szerepébe. A Liliomfi október 5-ei előadása elmarad, a pótelőadásról és a jegyek visszaváltásáról a jövő héten tudunk tájékoztatást adni. Az októberi és a novemberi A kastély, Az ember, aki elvesztette az időt és Liliomfi előadásainkat szeretnénk megtartani, a beugrások szervezése folyamatban van. A Sirály felújítását későbbi időpontra halasztjuk. A november végére tervezett Falstaff produkciónkat a következő – 2026/2027-es – évadra tesszük át, hamarosan tájékoztatjuk nézőinket és bérleteseinket az új bemutatóról. A Hallgatni akartam című monodráma október 20-ai, illetve a november 7-ei és 21-ei előadásai elmaradnak, a jegyeket a színház automatikusan visszatéríti. Kérjük a sajtó munkatársait, hogy a Művész úr mihamarabbi rehabilitációja érdekében és kérésére közvetlenül ne keressék őt. Megértésüket előre is köszönjük!
„És akkor valami átszakad, végre megvalósul egy érdemi, kvázi őszinte párbeszéd, amely ugyan nem oldja meg a problémákat, és a családi titkok egy részét is homályban hagyja, de arra elég, hogy Maya megértesse anyjával: az ő gyásza nem a bűnbakkeresésben és a továbblépésben valósul meg, hanem az emlékezésben. Nem tudja elfelejteni, ami vele történt, és nem is akarja. A tragédia nyomot hagyott rajta, és ezzel kell együtt élnie.” (kultúra.hu – Pintér Laura) Alföldi Róbert rendezését az Egy nő anatómiáját az évadban először október 5-én láthatják a Pesti Színházban. Szereplők: Petrik Andrea, Telekes Péter, Nagy-Kálózy Eszter, Márkus Luca, Kövesi Zsombor, m.v., Radnay Csilla és Waskovics Andrea.
Wéber Kata ## Egy nő anatómiája Rendező: Alföldi Róbert (rendező) A „Pieces of a Woman” Mundruczó Kornél nagysikerű filmje Wéber Kata drámája alapján készült, melyet most először mutat be magyar színház. A felkavaró történet főszereplőjének, Mayának egy fájdalmas veszteséggel kell szembenéznie – a feldolgozás …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2025 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük